Vancouveri Eesti Kodus alustasid kõigepealt jõululaulude laulmise lõunaga Kuldse Klubi pensionärid, millele järgnes jõuluaktus ja jõuluvana tulek lastele. Möödunud kolmapäeval tegi Kuldne Klubi jälle jõululõuna ja pühapäeval oli jõululaulude laulmine ning kohvilaud nii Eesti Evangeelse Lutheri Kiriku Peetri Koguduses kui  Eesti Ühendatud Baptisti Koguduses. Kõigele sellele paneb punkti jõululaupäev. Edasi muutub jõulupüha siin perekeskseks. Lastel on koolivaheaeg ja paljudel töölistelgi jõulupuhkus juba alanud. Üha enam näeb suurte reisikohvritega mehi ja naisi lennujaama poole sõitmas.